《代前人次韵赵县尉即席诗》
宋代·陈著

旧来曾此摄雷封，勉策驽鞭愧罔功。
自分依莲游绿水，岂期洞檄又秋风。
今来视昔还多事，我亦无他只一中。
此去未知能淑后，时知石药赖明公。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。